होली मिलन समारोह का शुभारंभ मुख्य मुख्य अतिथि समाज के जिलाध्यक्ष एडवोकेट रामस्वरूप बघेल एवं अन्य समाज बंधुओं ने लोकमाता अहिल्याबाई होल्कर के चित्र पर माल्यार्पण एवं दीप प्रज्वलन कर किया। कार्यक्रम में सभी समाज बंधुओं ने एक स्वर से अपने बच्चों को पढ़ाने का संकल्प लिया साथ ही मृत्यु भोज, शराबखोरी और खर्चीली शादियों पर रोक लगाने का फैसला लिया। इस अवसर पर शिक्षक अजमेरसिंह एवं लाखन सिंह ने समाज के बच्चों को नि:शुल्क शिक्षा देने का फैसला लिया साथ ही ग्राम खोदा के शिक्षक बंटी पाल ने समाज की एकता पर बल देते हुए समाज को राजनीति के क्षेत्र में आगे आने का प्रेरणादायक उद्बोध्ान दिया। समाज के शिवराजसिंह पाल ने संगठन ही शक्ति है, इस बात पर बल देते हुए समाज को संगठन के रूप में विकसित करने की बात कही। उम्मीद बघेल झलवासा ने समाज के युवाओं से आव्हान किया कि वे प्रतियोगी परीक्षाओं में शामिल होकर शासकीय सेवा प्राप्त करें जिससे समाज का विकास संभव हो सके।